ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท พรีเมียร์ เอ็นเตอร์ไพรซ์ จำกัด (มหาชน) เป็นบริษัทหนึ่งในกลุ่มบริษัทพรีเมียร์ เดิมชื่อ
บริษัท พรีเมียร์ ซัพพลาย จำกัด จดทะเบียนก่อตั้งเมื่อปี พ.ศ. 2517
บริษัทแปรสภาพเป็นบริษัทมหาชนจำกัด
และดำเนินการเข้าจดทะเบียนในตลาดหลักทรัพย์แห่งประเทศไทย เมื่อวันที่ 8 ตุลาคม 2536
ต่อมาในปี 2543 บริษัทได้ปรับโครงสร้างธุรกิจใหม่เป็นบริษัทประกอบธุรกิจเพื่อการลงทุนหรือ
Holding Company โดยลงทุนในธุรกิจบริการทางการเงิน (Specialty Finance) ต่างๆ
ที่สำคัญได้แก่ ธุรกิจให้บริการรถเช่ารถยนต์ประเภทต่างๆ เพื่อการดำเนินงาน (Operating
Lease) ธุรกิจเป็นนายหน้าประกันวินาศภัย
ให้บริการแนะนำและเป็นที่ปรึกษาด้านการประกันแก่ลูกค้า

บริษัทมีการลงทุนในบริษัทย่อย 4 แห่ง ดังนี้

1) บริษัท พรีเมียร์ อินเตอร์ ลิซซิ่ง จำกัด ดำเนินธุรกิจให้บริการรถเช่าเพื่อการดำเนินงาน
(Operating Lease) พร้อมทั้งบริการพนักงานขับรถ บริการบำรุงรักษา และบริการต่อเนื่องอื่นๆ

2) บริษัท พรีเมียร์โบรคเคอร์เรจ จำกัด ดำเนินธุรกิจเป็นนายหน้าประกันวินาศภัย
ให้บริการแนะนำและเป็นที่ปรึกษาด้านการประกันแก่ลูกค้า

3) บริษัท พรีเมียร์ แคปปิตอล (2000) จำกัด ดำเนินธุรกิจให้บริการสินเชื่อเพื่อธุรกิจต่างๆ
และให้เช่าอุปกรณ์คอมพิวเตอร์

4) บริษัท พรีเมียร์ แอลเอ็มเอส จำกัด ดำเนินธุรกิจให้บริการจัดการสินทรัพย์
หนี้อสังหาริมทรัพย์และหนี้เช่าซื้อ ให้กับสถาบันการเงินต่างๆ
โดยในปัจจุบันบริษัทไม่ได้ขยายธุรกิจในส่วนนี้แล้ว ดำเนินงานเฉพาะส่วนที่ยังคงเหลืออยู่เท่านั้น

ในปีที่ผ่านมาบริษัทยังคงมุ่งเน้นการขยายตัวในธุรกิจให้บริการรถเช่ารถยนต์ประเภทต่างๆ
เพื่อการดำเนินงาน(Operating Lease) ซึ่งเป็นธุรกิจที่บริษัทดำเนินการผ่านทางบริษัทย่อยคือ
บริษัท พรีเมียร์ อินเตอร์ ลิซซิ่ง จำกัด
ทั้งนี้เพื่อรองรับความต้องการที่เพิ่มขึ้นจากการขยายฐานลูกค้าผ่านช่องทางใหม่ๆ
การขยายกลุ่มลูกค้าเป้าหมาย รวมทั้งบริการใหม่ๆ เพื่อเป็นทางเลือกให้กับลูกค้ามากขึ้น

1.  วิสัยทัศน์ พันธกิจ และเป้าหมาย

  ในปี 2558 คณะกรรมการได้มีมติให้คง วิสัยทัศน์ พันธกิจ และเป้าหมายไว้เช่นเดิม ดังนี้

วิสัยทัศน์

เป็นบริษัทไทยที่มุ่งมั่นในการเป็นผู้นำด้านธุรกิจบริการรถเช่า นายหน้าประกันภัย
ที่ครบวงจรอย่างต่อเนื่อง มีคุณภาพ สร้างความสมดุลและความยั่งยืนให้กับธุรกิจ พนักงาน และสังคม

พันธกิจ

-   ให้บริการอย่างมีคุณภาพได้ระดับมาตรฐานสากล

-   นำเสนอแนวความคิดใหม่ พัฒนาคุณภาพชีวิต สังคม และสิ่งแวดล้อม

-   ดำเนินธุรกิจในรูปแบบที่ได้ประโยชน์ร่วมกันทั้ง พนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้างงานบริการ

-   ดำเนินงานตามหลักธรรมาภิบาล และยึดหลักคุณธรรมจรรณยาบรรณ ด้วยวิถีแบบไทยที่ดีงาม

เป้าหมายของบริษัท

-   พัฒนาการสร้างรูปแบบการให้บริการที่ครบวงจร และสร้างความแตกต่างที่ชัดเจนในงานบริการ

-   เน้นการรักษาฐานลูกค้าเดิมและสร้างมูลค่าเพิ่มของการบริการทั้งกับลูกค้าเดิมและลูกค้าใหม่เพื่อให้ได้รับความพอใจสูงสุด

-   มุ่งพัฒนาและส่งเสริมบุคลากรให้มีความความรู้ความเชี่ยวชาญในงานบริการตลอดจนพัฒนาระบบบริหารจัดการเพื่อรองรับการขยายตัวทางธุรกิจของบริษัทในอนาคต

-   ปรับโครงสร้างทางการเงินให้มีความเหมาะสมมากยิ่งขึ้นอันจะนำไปสู่การลดต้นทุนทางธุรกิจ

-   บริหารจัดการสินทรัพย์ให้สอดคล้องกับแนวโน้มของเศรษฐกิจอย่างมีประสิทธิภาพ

1.2 การเปลี่ยนแปลงและพัฒนาการที่สำคัญในช่วงปี 2556 - 2558 มีดังนี้

-   บริษัทไม่มีการเปลี่ยนแปลงโครงสร้างการถือหุ้น การจัดการหรือการประกอบธุรกิจ
    อย่างมีนัยสำคัญในช่วง 3 ปีที่ผ่านมา

-   วันที่ 5 สิงหาคม 2558 ศาลฎีกาได้มีคำวินิจฉัยพิพากษากลับคำสั่งของศาลล้มละลายกลาง
    โดยไม่เห็นชอบกับข้อเสนอขอแก้ไขแผนฟื้นฟูกิจการ ซึ่ง ณ
    ปัจจุบันบริษัทอยู่ระหว่างดำเนินการตามคำพิพากษาของศาลฎีกา

-   ในปี 2557 บริษัทได้มีการเพิ่มทุนจดทะเบียนในบริษัท พรีเมียร์ อินเตอร์ ลิซซิ่ง จำกัด
    (บริษัทย่อย) ที่บริษัทถือหุ้นอยู่ร้อยละ100 ผ่านทางบริษัท พรีเมียร์ แคปปิตอล (2000) จำกัด
    ซึ่งเป็นบริษัทย่อย อีกแห่งหนึ่ง โดยเพิ่มทุนจำนวน 120 ล้านบาท เป็นทุนจดทะเบียน 320
    ล้านบาท

-   ในปี 2557 บริษัท พรีเมียร์ อินเตอร์ ลิซซิ่ง จำกัด (บริษัทย่อย)
    มีการขยายการบริการในรูปแบบของรถโดยสารรับ-ส่งพนักงาน และรถรับ-ส่งนักเรียน
    โดยคำนึงถึงความปลอดภัยของพนักงาน นักเรียน ผู้โดยสาร
    มีการนำนวัตกรรมระบบการจัดการในการให้บริการเต็มรูปแบบมาใช้และมีการฝึกอบรมบุคลากรทั้งกัปตันและมอนิเตอร์

-   บริษัทได้รับการประเมินคุณภาพการจัดประชุมสามัญผู้ถือหุ้น ประจำปี 2558 จากสมาคมส่งเสริม
    ผู้ลงทุนไทย ตามภารกิจที่ได้รับมอบหมายจากสำนักงานคณะกรรมการกำกับหลักทรัพย์และ
    ตลาดหลักทรัพย์ (ก.ล.ต.) อยู่ในเกณฑ์ “ ดีเลิศ ” ด้วยคะแนนเต็ม 100 คะแนน
    โดยบริษัทเป็น 1 ใน 162 บริษัทที่ได้รับคะแนนเต็ม 100
    จากบริษัทจดทะเบียนที่เข้าร่วมโครงการทั้งสิ้น 575 บริษัท เป็นระยะเวลา 4 ปี
    ติดต่อกันตั้งแต่ปี 2555 ถึงปี 2558

-   บริษัทได้รับการประเมิน จากการสำรวจการกำกับดูแลกิจการของบริษัทจดทะเบียน
    บริษัทได้รับคะแนนเฉลี่ยอยู่ในระดับร้อยละ 80-89 หรือ ระดับดีมาก เป็นระยะเวลาติดต่อกัน
    4 ปี ตั้งแต่ปี 2555 ถึงปี 2558 ซึ่งระดับคะแนนที่บริษัทได้รับนั้นจัดอยู่ใน “Top Quartile”
    ในกลุ่มบริษัทที่มี Market Capitalization ต่ำกว่า 1,000 ล้านบาท

-   ในปี 2556
    บริษัทได้แสดงเจตนารมณ์ในการเป็นแนวร่วมสมาชิกแนวร่วมปฏิบัติของภาคเอกชนไทยในการต่อต้านการทุจริต
    พร้อมทั้งได้ดำเนินการยื่นเพื่อทำการขอรับประกาศนียบัตรรับรองฐานะสมาชิกแนวร่วมปฏิบัติของภาคเอกชนไทยในการต่อต้านการทุจริตจากคณะกรรมการแนวร่วมปฏิบัติในการต่อต้านการทุจริตในภาคเอกชนไทย
    และเมื่อวันที่ 4 เมษายน 2557
    บริษัทได้รับรองฐานะสมาชิกแนวร่วมปฏิบัติของภาคเอกชนไทยในการต่อต้านการทุจริต
    จากสมาคมส่งเสริมสถาบันกรรมการบริษัทไทย

-   เมื่อวันที่ 7 ตุลาคม 2558 บริษัทได้รับแจ้งผลการประเมินระดับการพัฒนาความยั่งยืน เรื่อง
    Anti-Corruption ของบริษัทจดทะเบียนไทยปี 2558 ระดับที่ 5 Extended
    โดยเป็นระดับที่แสดงให้เห็นนโยบายที่ครอบคลุม ถึงทุนส่วนงานทางธุรกิจที่ปรึกษา
    ตัวกลางหรือกำหนดในการดำเนินธุรกิจไม่เกี่ยวข้องกับการทุจริตคอร์รัปชั่นในทุกรูปแบบ
    มีการผลักดันให้คู่ค้า ลูกค้า ในห่วงโซ่ธุรกิจ
    ดำเนินนโยบายและแนวปฎิบัติที่จะไม่เกี่ยวข้องกับการทุจริตคอร์รัปชั่นอื่นด้วยและเมื่อปี 2557
    บริษัทได้รับการประเมินจากสถาบันไทยพัฒน์
    ร่วมกับสำนักงานคณะกรรมการกำกับหลักทรัพย์และตลาดหลักทรัพย์
    เรื่องการป้องกันการมีส่วนเกี่ยวข้องกับการคอร์รัปชั่น (Anti-Corruption progress
    indicator) อยู่ในระดับ 4 “ได้รับการรับรอง (Certified)”

-   ในปี 2557 บริษัทได้รับการคัดเลือกจากสถาบันไทยพัฒน์
    ในการจัดอันดับธุรกิจด้านการพัฒนาความยั่งยืนมีการดำเนินธุรกิจโดดเด่นด้านสิ่งแวดล้อม
    สังคมและธรรมาภิบาล (ESG100) บริษัทเป็น 1 ใน 100 บริษัท จาก 567
    บริษัทในตลาดหลักทรัพย์แห่งประเทศไทย

1.3 โครงสร้างการถือหุ้น ณ วันที่ 31 ธันวาคม 2558 เป็นดังนี้

PE = บมจ. พรีเมียร์ เอ็นเตอร์ไพรซ์ PREMIER ENTERPRISE PUBLIC COMPANY LIMITED

PC2000 = บจ. พรีเมียร์ แคปปิตอล (2000) PREMIER CAPITAL (2000) COMPANY
LIMITED

PIL = บจ. พรีเมียร์ อินเตอร์ ลิซซิ่ง PREMIER INTER LEASING COMPANY LIMITED

PB = บจ. พรีเมียร์โบรคเคอร์เรจ PREMIER BROKERAGE COMPANY LIMITED

PLMS = บจ. พรีเมียร์ แอลเอ็มเอส PREMIER LMS COMPANY LIMITED

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัท ไม่มี ข้อตกลงระหว่างผู้ถือหุ้น (Shareholders Agreement) กับผู้ถือหุ้นรายหนึ่งรายใด

2. ลักษณะการประกอบธุรกิจ

2.1 โครงสร้างรายได้ของบริษัทและบริษัทย่อย

บริษัทมีรายได้ส่วนใหญ่มาจากธุรกิจให้บริการรถเช่าเพื่อการดำเนินงาน (Operation Lease)
ซึ่งดำเนินงานโดยบริษัทย่อย คือ บริษัท พรีเมียร์ อินเตอร์ ลิซซิ่ง จำกัด

+-----------------+-----+---------+-----+----+------+---+------+---+
| สายผลิตภัณฑ์ /     | ดำ  | %       | ปี   | %  | ปี    | % | ปี    | % |
| กลุ่มธุรกิจ         | เนิน | การถือหุ้น | 2   |    | 2557 |   | 2556 |   |
|                 | การ |         | 558 |    |      |   |      |   |
|                 |     | ของบริษัท |     |    | ร    |   | ร    |   |
|                 | โ   |         | รา  |    | ายได้ |   | ายได้ |   |
|                 | ดยบ | ในปัจจุบัน | ยได้ |    |      |   |      |   |
|                 | ริษัท |         |     |    | (ล้าน |   | (ล้าน |   |
|                 |     |         | (ล  |    | บาท) |   | บาท) |   |
|                 |     |         | ้านบ |    |      |   |      |   |
|                 |     |         | าท) |    |      |   |      |   |
+-----------------+-----+---------+-----+----+------+---+------+---+
| บริการสินเชื่อธุร    | PC2 | 100.00  | 12  | 2. | 1    | 2 | 1    | 2 |
| กิจและให้เช่าอุปกรณ์ | 000 |         | .12 | 02 | 2.42 | . | 2.17 | . |
|                 |     | 100.00  |     |    |      | 2 |      | 2 |
| - คอมพิวเตอร์     | PIL |         | 561 | 9  | 51   | 4 | 50   | 3 |
|                 | ^(  |         | .54 | 3. | 3.42 |   | 7.57 |   |
| บริการรถเช       | /1) |         |     | 56 |      | 9 |      | 9 |
| ่าเพื่อการดำเนินงาน |     |         |     |    |      | 2 |      | 3 |
|                 |     |         |     |    |      | . |      | . |
|                 |     |         |     |    |      | 7 |      | 0 |
|                 |     |         |     |    |      | 4 |      | 3 |
+-----------------+-----+---------+-----+----+------+---+------+---+
| นา              | PB  | 99.99   | 21  | 3. | 2    | 3 | 1    | 3 |
| ยหน้าประกันวินาศภัย | ^(  |         | .82 | 64 | 0.61 | . | 8.25 | . |
|                 | /1) |         |     |    |      | 7 |      | 3 |
|                 |     |         |     |    |      | 2 |      | 4 |
+-----------------+-----+---------+-----+----+------+---+------+---+
| บริการจัดการสินเชื่อ | P   | 99.94   | 2   | 0. | 1.10 | 0 | 2.05 | 0 |
|                 | LMS |         | .43 | 40 |      | . |      | . |
| ค่าบริการอื่น       | ^(  |         |     |    | 6.10 | 2 | 5.57 | 3 |
|                 | /1) |         | 2   | 0. |      | 0 |      | 8 |
|                 |     |         | .30 | 38 |      |   |      |   |
|                 | PE  |         |     |    |      | 1 |      | 1 |
|                 |     |         |     |    |      | . |      | . |
|                 |     |         |     |    |      | 1 |      | 0 |
|                 |     |         |     |    |      | 0 |      | 2 |
+-----------------+-----+---------+-----+----+------+---+------+---+
| รวมรายได้        |     |         | 600 | 10 | 55   | 1 | 54   | 1 |
|                 |     |         | .21 | 0. | 3.65 | 0 | 5.61 | 0 |
|                 |     |         |     | 00 |      | 0 |      | 0 |
|                 |     |         |     |    |      | . |      | . |
|                 |     |         |     |    |      | 0 |      | 0 |
|                 |     |         |     |    |      | 0 |      | 0 |
+-----------------+-----+---------+-----+----+------+---+------+---+

หมายเหตุ / 1 บริษัทย่อยลงทุนโดย บจ.พรีเมียร์ แคปปิตอล (2000)

2.2 ลักษณะผลิตภัณฑ์หรือบริการ

2.2.1 ธุรกิจการให้บริการรถเช่าเพื่อการดำเนินงาน

(1) ลักษณะของการบริการ

เป็นการให้บริการจัดหายานพาหนะให้กับผู้ประกอบการที่เป็นนิติบุคคล หน่วยงานราชการและ
กลุ่มรัฐวิสาหกิจในรูปแบบการให้ “เช่า” (Leasing) โดยมีลักษณะเป็นสัญญาเช่าดำเนินงาน
(Operating Lease) อาทิ รถยนต์สำหรับผู้บริหาร รถยนต์เพื่อการขนส่ง
รถโดยสารไม่ประจำทางสำหรับรับ-ส่งผู้โดยสาร รถรับ-ส่งนักเรียน และรถยนต์
เพื่อการพาณิชย์อื่นๆ อายุสัญญาอยู่ระหว่าง 3-5 ปี
การให้บริการมีทั้งการให้บริการตามสัญญาเช่าระยะยาวและการให้บริการรถเช่าพร้อมพนักงานขับรถ
โดยบริษัทมีประเภทรถยนต์เช่าหลากหลายประเภท ได้แก่ รถยนต์นั่งขนาดตั้งแต่ 1,500 ซีซี ขึ้นไป
รถยนต์นั่งเอนกประสงค์ รถกระบะ รถตู้ และรถโดยสาร

บริษัทให้บริการในลักษณะครบวงจร
โดยเริ่มตั้งแต่การวิเคราะห์และนำเสนอเงื่อนไขการเช่าเพื่อให้รองรับกับธุรกิจของลูกค้าตรงตามวัตถุประสงค์ในการใช้งานของลูกค้าพร้อมกับการจัดทำประกันรถยนต์ประเภทชั้น
1 การจดทะเบียนและต่อภาษีรถยนต์ การบำรุงรักษาและการซ่อมแซมตามกำหนดระยะทาง
รวมทั้งการจัดรถทดแทนให้ใช้ ในกรณีรถขัดข้องหรือเกิดอุบัติเหตุ บริษัทมีบริการหลังการขาย
โดยผ่านศูนย์ประสานงาน (Call Center) ให้บริการในรูปแบบ One Stop Service
ในการดูแลลูกค้า นัดหมายนำรถยนต์เข้ารับการบำรุงรักษา ประสานงาน ให้คำแนะนำในเรื่องต่างๆ
พร้อมทีมช่างมืออาชีพ และรถซ่อมบำรุงเคลื่อนที่ (Mobile Service)
รวมทั้งให้ผู้บริโภคสามารถทราบเส้นทางการเดินทางและระยะเวลาในการเดินทาง
เพื่อความสะดวก รวดเร็วตลอด 24 ชั่วโมง

(2) การตลาดและการแข่งขัน

ธุรกิจลิสซิ่งในประเทศไทยแบ่งลักษณะผู้ประกอบการออกได้เป็น 2 กลุ่มหลัก คือ กลุ่มที่มุ่งเน้น
ให้เช่าทรัพย์สินแบบสัญญาเช่าทางการเงิน (Financial Lease)
และสัญญาเช่าซื้อกับกลุ่มที่มุ่งเน้นการให้เช่าแบบสัญญาเช่าดำเนินงาน (Operating Lease)
โดยบริษัท พรีเมียร์ อินเตอร์ ลิซซิ่ง จำกัด
จัดอยู่ในกลุ่มหลักและอยู่ในฐานะบริษัทชั้นนำของธุรกิจลิสซิ่ง

จากข้อมูลศูนย์วิจัย กสิกรไทย เปิดเผยข้อมูลว่า มูลค่าตลาดรถเช่าปัจจุบัน ธุรกิจรถเช่า
นับว่ายังเป็นธุรกิจที่มีแนวโน้มเติบโตอย่างต่อเนื่องและมีการแข่งขันที่สูงขึ้น
ในภาพรวมของตลาดรถเช่าไทยในปี 2558 การแข่งขันมีความรุนแรง
และมีการปรับตัวเพื่อเตรียมพร้อมกับการเปิดประชาคมเศรษฐกิจอาเซียน หรือ AEC (Asean
Economic Community) โดยรูปแบบหันมาเพิ่มรถเช่าระยะสั้น และระยะยาวมากยิ่งขึ้น
คาดว่ารายได้ให้เช่ารถระยะสั้นและระยะยาวในปี 2558 จะเติบโต 10-15%
และมีผู้ให้บริการรายใหม่เข้ามาในตลาดทำให้มีการแข่งขันเพิ่มขึ้น
เนื่องจากมองเห็นโอกาสจากการเปิด AEC ที่จะทำให้ธุรกิจท่องเที่ยวเติบโต
รวมทั้งธุรกิจและอุตสาหกรรมอื่น จะไหลเข้าสู่ภูมิภาคนี้ ทำให้ความต้องการเช่ารถ เพื่อลดต้นทุน
ประหยัดค่าใช้จ่าย และลดความยุ่งยากในการบริหารจัดการที่เพิ่มขึ้น ผู้ประกอบการทั้งรายเก่า
และรายใหม่ต้องมีการปรับกลยุทธ์ เพื่อช่วงชิงส่วนแบ่งตลาดให้ได้มากที่สุด

การดำเนินงานของบริษัท พรีเมียร์ อินเตอร์ ลิซซิ่ง จำกัด ในปี 2558
จึงมุ่งเน้นในการขยายธุรกิจไปสู่บริการรูปแบบต่างๆ ที่มีมาตรฐาน
พร้อมสร้างมูลค่าเพิ่มของการบริการ มีแผนการลงทุนเพิ่มเติมในธุรกิจรถรับ – ส่งพนักงาน
รถโดยสารไม่ประจำทาง รถโรงเรียน
รวมทั้งมีการวางแผนพัฒนาคุณภาพเพื่อยกระดับมาตรฐานรถเช่าให้สูงขึ้นโดยเฉพาะการให้เช่ารถยนต์พร้อมพนักงานขับรถที่ผ่านหลักสูตรการอบรมที่ได้มาตรฐาน
เพื่อทักษะในการขับขี่อย่าง มืออาชีพ สามารถให้บริการลูกค้าให้เกิดความพึงพอใจสูงสุด

บริษัท พรีเมียร์ อินเตอร์ ลิซซิ่ง จำกัด ได้พัฒนากลยุทธ์ทางการตลาดโดยมุ่งเน้นการแข่งขันด้วย
การบริการที่มีคุณภาพได้มาตรฐานทดแทนการแข่งทางราคาเป็นปัจจัยสำคัญ
โดยเริ่มตั้งแต่การจัดหาผลิตภัณฑ์หรือบริการที่มีคุณภาพจากตัวแทนจำหน่ายรถยนต์ที่ได้รับการแต่งตั้งอย่างเป็นทางการ
พร้อมบริการซ่อมบำรุงที่ได้มาตรฐานจากค่ายผู้ผลิต

รถยนต์ต่างๆ ทั่วประเทศ
การขยายทีมปฏิบัติงานเพื่อนำเสนอบริการรถเช่าที่มีแนวทางแก้ปัญหาด้านการเดินทางและขนส่งเหมาะสมกับการดำเนินธุรกิจของลูกค้าประเภทต่างๆ
บริการ 24 ชั่วโมงในกรณีรถเสียหรืออุบัติเหตุ
อีกทั้งยังเสริมด้วยบริการจัดการฝึกอบรมขับขี่ปลอดภัยให้กับลูกค้าร่วมกับองค์กรคู่ค้า
เพื่อสร้างความแตกต่างและประโยชน์ต่อลูกค้าสูงสุด

(3) กลยุทธ์ในการแข่งขัน

บริษัทได้เตรียมความพร้อมสำหรับการแข่งขันในทุกด้าน ทั้งการลงทุนทางเทคโนโลยี
รูปแบบการให้บริการ จัดคอร์สฝึกอบรมเข้มขึ้นให้กับพนักงานอย่างสม่ำเสมอ
การให้บริการที่ครบวงจร ตั้งแต่การเลือกใช้รถยนต์ให้เหมาะกับความต้องการของลูกค้า
ไปจนถึงรายละเอียดปลีกย่อย เช่น การจดทะเบียน การประกันภัย
ตลอดจนการขยายเครือข่ายศูนย์บริการที่ครอบคลุมทั่วประเทศ โดยทางบริษัทให้บริการทุกวัน ตลอด
24 ชั่วโมง
บริษัทมีความพร้อมที่จะให้บริการปล่อยเช่ารถที่เหมาะสมกับการดำเนินธุรกิจของลูกค้าทั้งการเช่าแบบระยะยาว
การเช่าแบบรายวัน และการเช่า แบบรายเที่ยว
รวมถึงรถยนต์ที่ให้เช่ามีครอบคลุมหลากหลายประเภททั้ง รถเก๋ง รถกระบะ รถตู้
รถบรรทุกและรถโดยสารขนาดใหญ่
สำหรับพนักงานขับรถของบริษัทได้มีการจัดฝึกอบรมพนักงานขับรถอย่างสม่ำเสมอ
เพื่อสามารถบริการลูกค้าอย่างมืออาชีพ
บริษัทยังมีบริการจัดหลักสูตรการขับขี่อย่างปลอดภัยโดยผู้เชี่ยวชาญมืออาชีพให้กับลูกค้าที่สนใจ
เพื่อให้ลูกค้าใช้รถยนต์ได้อย่างปลอดภัย รวมไปถึงบริษัทมีศูนย์ซ่อมของบริษัทเอง
เป็นการสร้างความแตกต่างอย่างชัดเจน และสร้างความไว้วางใจ
เพื่อให้เกิดประโยชน์สูงสุดให้กับลูกค้า
ซึ่งจะช่วยเสริมความสามารถในการแข่งขันของบริษัทให้คงอยู่ในระดับบริษัทชั้นนำของธุรกิจต่อไป

(4) ลักษณะลูกค้าและกลุ่มลูกค้าเป้าหมาย

เน้นการให้บริการกลุ่มลูกค้าผู้ประกอบธุรกิจเป็นหลัก รวมถึงหน่วยงานราชการและรัฐวิสาหกิจ
โดยกลุ่มลูกค้าหลัก 3 อันดับแรกในปัจจุบัน คือ กลุ่มธุรกิจพลังงานและปิโตรเคมี
กลุ่มธุรกิจอุตสาหกรรมเกษตร กลุ่มบริษัทพรีเมียร์
รวมทั้งองค์กรธุรกิจขนาดใหญ่มีโครงการสวัสดิการการเดินทางให้แก่พนักงาน

(5) การจำหน่ายและช่องทางการจำหน่าย

บริษัทใช้การนำเสนอบริการโดยตรงกับลูกค้า และจัดให้มีศูนย์บริการทั่วประเทศ
เพื่อให้ลูกค้าสามารถเข้ารับบริการได้สะดวกยิ่งขึ้น รวมทั้งจัดทำเว็บไซต์
http://pil.premier.co.th ไว้สำหรับบริการลูกค้า ทั้งในการต่ออายุสัญญา
หรือพิจารณาสินค้าและบริการอื่นๆ เพิ่มเติมได้

(6) การจัดหาผลิตภัณฑ์หรือบริการ

บริษัทได้จัดหารถยนต์ตามความต้องการของลูกค้า จากตัวแทนจำหน่ายรถยนต์อย่างเป็นทางการ
ที่ได้รับการแต่งตั้งจากผู้ผลิตรถยนต์จึงทำให้บริษัทจัดหาผลิตภัณฑ์ที่มีคุณภาพรวมทั้งได้รับการรับประกันผลิตภัณฑ์โดยตรงจากผู้ผลิตรถยนต์

2.2.2 ธุรกิจการให้บริการเป็นนายหน้าประกันวินาศภัย

เป็นการให้บริการจัดหาประกันภัยประเภทต่างๆ
ที่ให้ความคุ้มครองเหมาะสมสอดคล้องกับความต้องการของลูกค้า
โดยคัดเลือกบริษัทประกันภัยที่มีสถานะมั่นคง มีหลักการชดใช้ค่าสินไหมอย่างยุติธรรมและรวดเร็ว
ให้คำแนะนำในการทำประกันภัยที่จำเป็นกับความเสี่ยงภัย เพื่อให้ลูกค้าเลือกตามความต้องการ
และให้บริการเกี่ยวกับการเรียกร้อง ค่าสินไหมทดแทนแก่ลูกค้า
ทั้งกลุ่มลูกค้าที่เป็นผู้ประกอบการธุรกิจ (นิติบุคคล) และบุคคลทั่วไป

(1) ลักษณะของการบริการ

    ให้คำปรึกษาเกี่ยวกับการทำประกันภัยประเภทต่าง ๆ
    ที่เหมาะสมและตรงตามความต้องการของลูกค้า
    และให้บริการด้านการเรียกร้องค่าสินไหมทดแทนจากบริษัทประกันภัย
    ประกอบด้วยประกันภัยหลัก 5 ประเภท ดังนี้

-   ประกันภัยรถยนต์

-   ประกันอัคคีภัย

-   ประกันภัยทางทะเลและขนส่ง

-   ประกันภัยเบ็ดเตล็ด

-   ประกันสุขภาพ

(2) ภาวะการตลาดและภาวะการแข่งขัน

ธุรกิจประกันภัยรอบ 9 เดือน (มกราคม – กันยายน 2558) มีเบี้ยประกันภัยรับ โดยตรงรวม
538,761 ล้านบาท ขยายตัวร้อยละ 3.56 เมื่อเทียบกับช่วงเดียวกันของปีก่อน
มาจากธุรกิจประกันชีวิต 387,110 ล้านบาท ขยายตัวร้อยละ 4.34 จากช่วงเดียวกันของปีก่อน
และธุรกิจประกันวินาศภัย 151,651 ล้านบาท เติบโตร้อยละ 1.60 จากช่วงเดียวกันของปีก่อน

ผลมาจากมาตรการกระตุ้นเศรษฐกิจจากนโยบายของภาครัฐ ทั้งด้านการส่งออก การบริการ
การให้สิทธิลดหย่อนภาษี รวมถึงการใช้จ่ายภาครัฐและภาคครัวเรือนที่ขยายตัวอย่างต่อเนื่อง

จากปัญหาเศรษฐกิจโลกที่ซบเซา ถึงแม้ว่าปัญหาจากภัยแล้ง ราคาพลังงานปรับตัวลดลง
คาดว่าธุรกิจประกันภัยแนวโน้มการแข่งขันในตลาดประกันภัยยังคงรุนแรง
การรักษาฐานลูกค้าต่ออายุกรมธรรม์ยังคงเป็นสิ่งที่สำคัญ

การประกันภัยประเภทอื่น อาทิ การประกันภัยรถยนต์ การประกันการเดินทาง การประกันภัยสุขภาพ
มีแนวโน้มเพิ่มขึ้น จากโครงการครบ 5 ปีรถคันแรก ผู้ซื้อมีสิทธิขายรถเก่าและซื้อรถใหม่
การเดินทางด้วยเครื่องบิน ที่ถูกกว่ารถทัวร์
และกลุ่มคนที่กำลังเข้าสู่วัยชรามีมากขึ้นมีการเตรียมตัวดูแลสุขภาพ เพื่อรองรับวัยที่สูงขึ้นของตัวเอง
เป็นต้น

  (3) กลยุทธ์ในการแข่งขัน

1)  มุ่งเน้นในการให้บริการที่มีคุณภาพและประสิทธิภาพ รวมทั้งความเป็นมืออาชีพให้แก่ลูกค้า
    โดยเสริมสร้าง พัฒนาบุคลากรให้มีความรู้และทักษะในด้านวิชาการ
    การบริการรวมทั้งด้านภาษาต่างประเทศให้มากยิ่งขึ้น
    เพื่อรองรับการขยายตัวของตลาดประชาคมเศรษฐกิจอาเซียน

2)  จัดหาผลิตภัณฑ์ที่สอดคล้องและเหมาะสมกับความต้องการของกลุ่มลูกค้า

3)  สร้างความสัมพันธ์กับบริษัทประกันภัย ที่มีความมั่นคงและเสถียรภาพ เพื่อสร้างความ

  มั่นใจให้กับลูกค้า

(4) ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายของบริษัท มี 2 กลุ่ม

1)  กลุ่มบริษัทพรีเมียร์

2)  กลุ่มลูกค้าทั่วไปที่อยู่ในธุรกิจภาคอุตสาหกรรม ภาคการค้า ภาคการขนส่งและภาคบริการ

(5) การจัดจำหน่ายและช่องทางการจำหน่าย

มีช่องทางการจัดจำหน่าย 4 ทางหลัก ๆ ในการเข้าถึงลูกค้าดังนี้

1)  จากเจ้าหน้าที่การตลาดของบริษัทโดยตรง

2)  จากการแนะนำของบริษัทอื่นๆในกลุ่มพรีเมียร์

3)  จากตัวแทนอิสระภายนอก

4)  จากเว็บไซต์ของบริษัท

(6) การจัดหาผลิตภัณฑ์หรือบริการ

บริษัทมีนโยบายในการจัดหาผลิตภัณฑ์ที่จำเป็นต่อการป้องกันความเสี่ยงภัยและเป็นประโยชน์แก่ลูกค้า
มีความคุ้มครองภัยที่เหมาะสม สอดคล้องกับความต้องการของลูกค้า
โดยคัดเลือกบริษัทประกันภัยที่มั่นคงทางการเงิน มีชื่อเสียง
มีความน่าเชื่อถือที่เป็นที่รู้จักในวงการประกันภัย และมีผลิตภัณฑ์ที่หลากหลาย
เพื่อให้ได้ความั่นใจว่าลูกค้าของบริษัทจะได้รับชดเชยค่าสินไหมอย่างยุติธรรม
และลูกค้าเลือกใช้บริการตามความต้องการที่เกิดประโยชน์กับลูกค้ามากที่สุด

3. ปัจจัยความเสี่ยง

การบริหารความเสี่ยงเป็นกระบวนการสำคัญที่จะช่วยส่งเสริมให้สามารถบรรลุวัตถุประสงค์และเป้าหมาย
ซึ่งจะนำไปสู่การสร้างมูลค่าเพิ่มให้กับองค์กร ผู้ถือหุ้น และผู้มีส่วนได้เสียต่าง ๆ
และสามารถเติบโตได้อย่างยั่งยืน

กรอบการบริหารความเสี่ยง

องค์ประกอบที่สำคัญในการบริหารความเสี่ยง ซึ่งประกอบด้วย วัตถุประสงค์ นโยบาย
และความมุ่งมั่นในการบริหารความเสี่ยง การนำไปปฏิบัติ การติดตามตรวจสอบ การทบทวน
และการปรับปรุงการบริหารความเสี่ยงอย่างต่อเนื่องทั้งบริษัทและบริษัทย่อยได้นำกรอบข้อกำหนด
หลักการ และแนวทางของระบบการบริหารความเสี่ยง COSO Enterprise Risk Management
(COSO ERM)
ซึ่งเป็นมาตรฐานสากลสำหรับการจัดการความเสี่ยงมาประยุกต์ใช้ในการวิเคราะห์ความเสี่ยงและประเมินความเสี่ยงตามหลักการ
ขั้นตอน และแนวทางปฏิบัติ รวมถึงการใช้กรอบการบริหารความเสี่ยงตามมาตรฐาน ISO 31000
ด้วย

บริษัทและบริษัทย่อยได้แต่งตั้งคณะกรรมการบริหารความเสี่ยง เพื่อกำหนดนโยบายและกลยุทธ์
เกณฑ์ในการวิเคราะห์ วัดระดับ ค่าความเสี่ยง และการจัดลำดับความเสี่ยง
ที่รวมถึงการวิเคราะห์ความเสี่ยงที่อาจเกิดจากการปฏิบัติที่ไม่สอดคล้องกับนโยบายและกลยุทธ์
ของบริษัท พรีเมียร์ เอ็นเตอร์ไพรซ์ จำกัด (มหาชน) ที่ประกาศใช้เมื่อวันที่ 30 เมษายน 2556
โดยพิจารณาจากการประเมินโอกาสที่จะเกิดความเสี่ยง (Likelihood)
และความรุนแรงของผลกระทบจากเหตุการณ์ความเสี่ยง (Impact)
เพื่อเป็นมาตรฐานให้คณะทำงานบริหารความเสี่ยง ที่ได้รับการแต่งตั้งจากทุกส่วนงานขององค์กร
นำไปใช้ในการวิเคราะห์ ประเมินความเสี่ยง
และจัดทำแผนในการควบคุมความเสี่ยงที่เกิดขึ้นให้อยู่ในระดับที่บริษัทยอมรับ
ตลอดจนการกำหนดให้มีการทบทวนและติดตามอย่างต่อเนื่องในทุกรายไตรมาส

นอกจากนี้ บริษัทและบริษัทย่อยได้ประกาศนโยบายการบริหารความเสี่ยง
และได้จัดทำคู่มือบริหารความเสี่ยง
เพื่อเผยแพร่ให้พนักงานรับทราบและใช้เป็นคู่มือการปฏิบัติงานด้านบริหารความเสี่ยง
คู่มือดังกล่าวครอบคลุมความเสี่ยง ด้านการทุจริตและคอร์รัปชั่น
ซึ่งบริษัทได้รับการรับรองสถานะให้เป็นสมาชิกแนวร่วมปฏิบัติของภาคเอกชนไทยในการต่อต้านทุจริตอย่างเป็นทางการเมื่อวันที่
เมื่อวันที่ 4 เมษายน 2557

การบริหารความเสี่ยงดังกล่าว
จะช่วยให้องค์กรสามารถเพิ่มประสิทธิภาพในการดำเนินงานและการกำกับดูแล
สร้างความเชื่อมั่นให้กับผู้มีส่วนได้เสีย ปรับปรุงประสิทธิภาพของระบบการจัดการและความยืดหยุ่น
ตอบสนองต่อ การเปลี่ยนแปลงได้อย่างมีประสิทธิภาพ และปกป้องธุรกิจและบริการของบริษัท

โครงสร้างการบริหารความเสี่ยง

บริษัทได้กำหนดให้มีผู้รับผิดชอบงานด้านบริหารความเสี่ยง เพื่อให้การบริหารความเสี่ยง
มีการดำเนินการอย่างมีประสิทธิภาพและเกิดประสิทธิผลสูงสุด ซึ่งประกอบด้วยกรรมการบริษัท 1
ท่าน และผู้บริหารระดับสูงของบริษัทย่อย
ดำเนินงานภายใต้การกำกับดูแลของคณะกรรมการตรวจสอบ โดยมีหน้าที่และความรับผิดชอบดังนี้

หน้าที่และความรับผิดชอบ

  คณะกรรมการบริษัทและคณะกรรมการตรวจสอบ

มีหน้าที่ส่งเสริมให้เกิดวัฒนธรรมการบริหารความเสี่ยงภายในบริษัท กำหนดนโยบาย กลยุทธ์
กำกับดูแลการบริหารความเสี่ยง อนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้
(Risk Appetite & Risk Tolerance) กำหนดทิศทางหรือแนวทางในการบริหารความเสี่ยง
ให้คำแนะนำและดำเนินการ
เพื่อให้มั่นใจว่าผู้บริหารมีเครื่องมือและกระบวนการที่เหมาะสมในการจัดการความเสี่ยง
สอบทานการปฏิบัติตามกระบวนการบริหารความเสี่ยง
เพื่อให้มั่นใจว่ากระบวนการยังสามารถนำไปปฏิบัติได้อย่างเหมาะสม

  กรรมการผู้จัดการ

ทำหน้าที่เป็นที่ปรึกษาให้แก่คณะกรรมการบริหารความเสี่ยง ในการสนับสนุน
ส่งเสริมการบริหารความเสี่ยงและการกำกับดูแลการบริหารความเสี่ยง
การควบคุมภายในให้เป็นกระบวนการที่ต่อเนื่อง
รายงานความเสี่ยงที่สำคัญต่อคณะกรรมการบริษัทเพื่อพิจารณา
ติดตามและให้ข้อสังเกตในการบริหารความเสี่ยงขององค์กร

  คณะกรรมการบริหารความเสี่ยง มีหน้าที่

-   กำหนด แนะนำ อนุมัติกรอบ และแนวทางการบริหารความเสี่ยงของบริษัท
    ซึ่งประกอบด้วยนโยบายการบริหารความเสี่ยง โครงสร้างการบริหารความเสี่ยง
    ความเสี่ยงที่ยอมรับได้ และกระบวนการบริหารความเสี่ยง

-   สนับสนุน ส่งเสริม พัฒนา สื่อสาร การบริหารความเสี่ยง
    และการควบคุมภายในให้เป็นกระบวนการที่ต่อเนื่องเป็นไปตามวัตถุประสงค์และเป้าหมายของบริษัท
    และเป็นวัฒนธรรมในองค์กร

-   ติดตาม ให้ข้อสังเกต กำกับดูแล การบริหารความเสี่ยงให้เป็นไปตามนโยบาย
    และคู่มือการบริหารความเสี่ยง

  และนำเสนอกรรมการผู้จัดการเพื่อพิจารณาอนุมัติ

-   จัดให้มีการประชุมทบทวนผลการดำเนินงานตามระบบบริหารความเสี่ยงเป็นรายไตรมาส

-   รายงานความเสี่ยงที่สำคัญ พร้อมรายงานผลต่อกรรมการผู้จัดการบริษัทฯ
    และคณะกรรมการตรวจสอบ

  อย่างน้อยปีละ 1 ครั้ง

-   คณะกรรมการบริหารความเสี่ยงแต่งตั้งคณะทำงานบริหารความเสี่ยง
    เพื่อทำหน้าที่บริหารความเสี่ยง โดยให้มีประธานและจำนวนคณะทำงานตามความเหมาะสม

คณะทำงานด้านการบริหารความเสี่ยง มีหน้าที่ดังนี้

-   ระบุ ประเมิน จัดทำแผนบริหารความเสี่ยง
    และแผนควบคุมภายในของแต่ละหน่วยงานที่มีนัยสำคัญตาม

  แนวทาง และนโยบายการบริหารความเสี่ยงของบริษัท

-   สนับสนุน ส่งเสริม พัฒนาการดำเนินงานตามแผนการบริหารความเสี่ยง
    และการควบคุมภายในให้มี

  ประสิทธิภาพ มีความเชื่อมโยง และบูรณาการทั่วทั้งองค์กร

-   ประเมิน ติดตามผลการดำเนินงานตามแผนบริหารความเสี่ยง
    และการควบคุมภายในที่สำคัญตามกำหนดเวลา

-   จัดให้มีการประชุมเพื่อนำเสนอความคืบหน้า
    และรายงานผลการดำเนินงานกับคณะทำงานด้านบริหารความ

  เสี่ยงเพื่อพิจารณาดำเนินการ อย่างน้อยไตรมาสละ 1 ครั้ง

กระบวนการบริหารความเสี่ยง

บริษัทได้นำระบบการบริหารความเสี่ยงตามหลัก COSO ERM
และใช้กรอบการบริหารความเสี่ยงตามมาตรฐาน ISO 31000
มาเป็นแนวทางในการบริหารจัดการโดย คณะกรรมการบริหารความเสี่ยงซึ่งประกอบด้วย
คณะผู้บริหารระดับสูงร่วมกัน วิเคราะห์และคาดการณ์ถึงเหตุการณ์ หรือความเสี่ยงที่อาจจะเกิดขึ้น
รวมทั้งการระบุแนวทางในการจัดการกับ ความเสี่ยงดังกล่าว
ให้อยู่ในระดับที่เหมาะสมหรือยอมรับได้ โดยมีการประเมินความเสี่ยงเป็นรายไตรมาส
และนำรายงานเสนอต่อคณะกรรมการตรวจสอบ เพื่อช่วยให้องค์กรบรรลุในวัตถุประสงค์ที่ต้องการ
และสามารถตอบสนองต่อสภาพแวดล้อมในการดำเนินธุรกิจที่เปลี่ยนแปลงไปอย่างรวดเร็วได้อย่างทันการ
เพื่อแก้ไขสถาน

วิเคราะห์ กำหนดประเภทความเสี่ยง และมาตรการรองรับเพื่อลดความเสี่ยง

บริษัทได้วิเคราะห์ กำหนดและระบุความเสี่ยงโดยจำแนกประเภทและที่มาของความเสี่ยงไว้
จากการประเมินความเสี่ยงโดยพิจารณาตามกรอบการบริหารความเสี่ยงและแนวโน้มจากปัจจัยภายนอกรวมถึงปัจจัยภายใน
ในปี 2558 บริษัทได้กำหนดความเสี่ยงที่อาจมีผลกระทบกับธุรกิจของบริษัทไว้ 6 ประเภท ได้แก่

1)  ความเสี่ยงจากสภาพแวดล้อมทางธุรกิจ

2)  ความเสี่ยงด้านการเงิน

3)  ความเสี่ยงด้านการบริหาร/การดำเนินงาน

4)  ความเสี่ยงด้านกฎระเบียบ

5)  ความเสี่ยงด้านสิ่งแวดล้อม

6)  ความเสี่ยงด้านสังคม

1)  ความเสี่ยงด้านสภาพแวดล้อมทางธุรกิจ - การตลาดและการแข่งขัน

ตลาดธุรกิจรถยนต์ให้เช่าในปี 2558 มีอัตราการเติบโตกว่าปี 2557
เนื่องจากความต้องการใช้รถยนต์เช่าขององค์กรขนาดใหญ่ทั้งภาคเอกชนและภาครัฐมีแนวโน้มเพิ่มสูงขึ้น
เกิดสภาวะการแข่งขันสูงในธุรกิจรถเช่าที่มีอยู่เป็นจำนวนมาก
และมีการแข่งขันด้านราคาเป็นส่วนใหญ่

เพื่อลดความเสี่ยงและผลกระทบด้านการแข่งขันทางธุรกิจ บริษัทจึงมุ่งเน้นในการขยายธุรกิจ
โดยการใช้ กลยุทธ์ในด้านคุณภาพการให้บริการมากกว่ากลยุทธ์ด้านราคา
ด้วยการให้บริการที่ดีในรูปแบบที่ต่างจากคู่แข่ง รวมทั้งหาตลาดที่มีความต้องการเฉพาะ
โดยการคัดเลือกลูกค้าที่ให้ความสำคัญในการบริการที่มีคุณภาพมากกว่าราคาค่าเช่าโดยขยายฐานลูกค้าไปยังหลากหลายภาคอุตสาหกรรม
พร้อมสร้างมูลค่าเพิ่มของการบริการ เช่นการให้บริการเช่ารถพร้อม
ผู้ประสานงานดูแลรถให้กับลูกค้ารายใหญ่
การให้บริการเช่ารถพร้อมพนักงานขับรถที่ผ่านหลักสูตรการอบรมที่ได้มาตรฐาน
การนำเสนอบริการตรวจสอบและจัดทำรายงานการใช้รถยนต์ผ่านระบบ GPS Tracking
จัดทำรายงานการใช้รถให้กับลูกค้า และช่วยลูกค้าวางแผนการเดินทาง
อัตราการสิ้นเปลืองเชื้อเพลิง ความรวดเร็วในจัดหารถทดแทน
การจัดกิจกรรมลูกค้าสัมพันธ์อย่างต่อเนื่อง
ขณะเดียวกันลดต้นทุนการดำเนินงานด้านการจัดหารถยนต์และต้นทุนทางการเงินเพื่อเพิ่ม
ขีดความสามารถในการแข่งขันในธุรกิจให้มากยิ่งขึ้น
นอกจากนั้นบริษัทยังพัฒนาเทคโนโลยีผ่านแอพพลิเคชั่น “SPOT THE MOVE”
ที่ช่วยสร้างความสะดวกสบาย ทำให้การสื่อสารระหว่างผู้ปกครองนักเรียนและบริษัทง่ายขึ้น
ได้รับความพึงพอใจจากโรงเรียนและผู้ปกครองเป็นอย่างมาก
ทำให้บริษัทมีอัตราการขยายตัวของจำนวนรถยนต์ที่ให้เช่าเพิ่มขึ้นจากปี 2557 ในอัตราร้อยละ 25
ซึ่งเป็นการขยายตัวทั้งธุรกิจให้เช่ารถยนต์เพื่อการดำเนินงาน (Operating Lease)
ธุรกิจรถโรงเรียน (School Bus) ธุรกิจรถโดยสารไม่ประจำทางและรถรับ-ส่งพนักงาน
(Shuttle Bus)

2)  ความเสี่ยงด้านการเงิน - การบริหารทรัพย์สินที่หมดอายุสัญญาเช่า

ในช่วงปีที่ผ่านมา โครงการรถคันแรกยังคงส่งผลกับตลาดรถใช้แล้ว
แต่ยังอยู่ในสภาวะที่ไม่รุนแรงเท่ากับ ปี 2557 ดังนั้นในปี 2558
บริษัทยังมีความเสี่ยงด้านราคารถยนต์ใช้แล้วอยู่
จึงมีการบริหารจัดการในการขยายสัญญาเช่ากับลูกค้ารายเดิม
และคัดเลือกรถยนต์ครบสัญญาเช่าที่มีคุณภาพดีมาปล่อยเช่าระยะยาวและรายเดือนให้กับลูกค้ารายอื่น
ซึ่งในปี 2558 บริษัทสามารถดำเนินการขยายสัญญาได้กว่า 70% จากจำนวนรถที่ครบสัญญา
ทำให้บริษัทมีรายได้เพิ่มขึ้นการดำเนินการ และยังจำหน่ายผ่านช่องทางอื่น เช่น
การขายให้กับผู้ใช้รถ (ผู้เช่า)โดยตรง ขายผ่าน Website และขายผ่านตลาดประมูลรถยนต์
เพิ่มช่องทางการจำหน่ายกลุ่มรถยนต์ผู้บริหารระดับสูงผ่านบริษัทประมูลระดับแนวหน้า
ทำให้มูลค่าของราคาขายสูงขึ้น

3)  ความเสี่ยงด้านการบริหาร / การดำเนินงาน

    1.  การขาดแคลนแรงงานในตลาดพนักงานขับรถชนิดพิเศษ

จากการที่บริษัทได้มีการขยายตัวในธุรกิจการให้บริการรถโดยสารรับจ้างพร้อมพนักงานขับรถ
ซึ่งต้องจัดหา

พนักงานขับรถที่มีใบอนุญาตประเภท ท.2 คือรถรับจ้างสาธารณะ
อย่างไรก็ตามจากการขยายตัวของธุรกิจโลจิสติกส์ของ AEC
ทำให้ตลาดแรงงานมีความต้องการพนักงานขับรถดังกล่าวเพิ่มมากขึ้น
เพื่อรองรับการขยายตัวและกรมการขนส่งซึ่งเป็นหน่วยงานโดยตรงในจัดการฝึกอบรมพนักงานขับรถดังกล่าวไม่สามารถจัดหาคนได้เพียงพอ
ดังนั้น เพื่อลดความเสี่ยงนี้ บริษัทจึงได้เพิ่มช่องทางในการจัดหาพนักงานจากแหล่งอื่น เช่น
จากนิคมอุตสาหกรรมต่างๆ จากแหล่งงานภาครัฐและสถานศึกษา และจากกิจกรรมตลาดแรงงานตาม
นิทรรศการต่างๆ และได้เพิ่มช่องทางอีกหนึ่งช่องทางคือ โครงการ “เพื่อนแนะนำเพื่อน”
ซึ่งบริษัทสามารถสรรหาพนักงานได้เพิ่มมากขึ้นจากโครงการดังกล่าว
นอกจากนี้บริษัทยังส่งเสริมสุขภาวะของพนักงานให้มีชีวิตที่มีคุณภาพและสุขภาพที่ดีผ่านคณะทำงานด้านอยู่ดีมีสุข

ส่วนแผนการจัดตั้ง Drivers Academy นั้น บริษัทจำเป็นต้องชะลอโครงการนี้ไปก่อน
เนื่องจากติดขัดหลายประการ ทั้งด้านกฎระเบียบต่าง ๆ ที่เกี่ยวข้อง

2.  ความเสี่ยงเรื่องการรักษาฐานลูกค้าเก่า

บริษัทได้ดำเนินการอย่างต่อเนื่อง เพื่อบริหารจัดการความเสี่ยงนี้
ซึ่งบริษัทสามารถขยายตัวได้ถึงร้อยละ 25 ทำให้ระดับของความเสี่ยงลดลงจากปีก่อน
โดยเน้นการให้บริการต่าง ๆ อย่างต่อเนื่องจากปีที่ผ่านมา
รวมถึงการขยายฐานลูกค้าให้หลากหลายมากขึ้น และการนำเสนอบริการเพิ่มเติมให้กับลูกค้ารายใหญ่
การออกแบบและพัฒนาเทคโนโลยี Application ต่าง ๆ ระบบการวางแผนการเดินทาง
การใช้ระบบ GPS และการรายงานผล ระบบ Call Center 1731
รวมถึงการตั้งสำนักงานสาขาพร้อมผู้ประสานงานให้กับลูกค้าในพื้นที่บริการ
ทำให้ลูกค้าเกิดความพึงพอใจ และกลับมาใช้บริการกับบริษัทอย่างต่อเนื่อง
ซึ่งมีแนวโน้มเพิ่มมากขึ้นในปี 2559 จากการใช้มาตรการดังกล่าวข้างต้น

3.3 ความเสี่ยงจากแผนสืบทอดและพัฒนาบุคลากร 

สืบเนื่องจากบริษัทย่อยเริ่มมีพนักงานระดับบริหารอยู่ในเกณฑ์ใกล้เกษียณอายุการทำงาน
การสูญเสียพนักงานที่เป็นกำลังสำคัญ อาจทำให้ประสิทธิภาพและประสิทธิผลในการดำเนินงานลดลง
ขาดความต่อเนื่องในการดำเนินธุรกิจ มีค่าใช้จ่ายเพิ่มเติมในการสรรหา การคัดเลือกและฝึกอบรม
ดังนั้น เพื่อให้การดำเนินงานของบริษัทเป็นไปอย่างราบรื่นและมีประสิทธิภาพ
บริษัทจึงเตรียมมาตรการในการรองรับความเสี่ยงดังกล่าวร่วมกับกลุ่มบริษัทพรีเมียร์
ในการทำใบกำหนดหน้าที่งานของทุกตำแหน่งในบริษัท
ขอบข่ายการปฏิบัติงานและความก้าวหน้าในตำแหน่ง
ขณะเดียวกันบริษัทอยู่ระหว่างสรรหาพนักงานมาเพื่อรองรับตำแหน่งดังกล่าว
เรียนรู้และถ่ายทอดงานจากผู้ดำรงตำแหน่งที่ใกล้เกษียณ เพื่อให้สามารถปฏิบัติงานได้ทันที

4)  ความเสี่ยงด้านกฎระเบียบ

ความเสี่ยงจากการฝ่าฝืนหรือไม่สามารถปฏิบัติตามกฎหมาย ระเบียบ ข้อบังคับ มาตรฐานต่างๆ หรือ
กฎหมาย/ระเบียบที่มีอยู่ไม่เหมาะสมหรือเป็นอุปสรรคในการปฏิบัติงาน
เนื่องจากบริษัทดำเนินธุรกิจการให้บริการแก่หน่วยงานต่าง ๆ ทั้งภาครัฐและเอกชน
บริษัทจึงให้ความสำคัญและเคร่งครัดด้านกฎระเบียบต่างๆ ที่เกี่ยวข้องกับการดำเนินงาน
รวมถึงกฎหมายที่เกี่ยวข้อง การกำกับดูแลกิจการที่ดี
การบริหารจัดการในกรอบของการเป็นธรรมาภิบาลที่มีความโปร่งใส สามารถตรวจสอบได้
และบริษัทมีนโยบาย “ การต่อต้านทุจริตคอร์รัปชั่น ”
เพื่อให้ผู้บริหารและพนักงานทุกระดับยึดถือปฏิบัติ

ในปี 2558
มีผู้บริหารและพนักงานเข้าอบรมในหลักสูตรที่เกี่ยวข้องกับความเสี่ยงด้านการทุจริตคอร์รัปชั่น ได้แก่
หลักสูตร “Anti-Corruption : The Practical Guide (ACPG) ”

5)  ความเสี่ยงด้านสิ่งแวดล้อม

บริษัทไม่มีความเสี่ยงด้านนี้ เนื่องจากการดำเนินธุรกิจของบริษัทนั้น
รถทุกคันของบริษัทได้รับการบำรุงรักษาจากศูนย์บริการมาตรฐานที่ได้รับการรับรองจากผู้ผลิตรถยนต์แต่ละยี่ห้อ
ซึ่งมีการจัดของเสีย เช่น น้ำมันเครื่อง น้ำมันหล่อลื่นต่างๆ ฯลฯ อย่างเป็นระบบ ไม่เกิดควันดำ

6)  ความเสี่ยงด้านสังคม

บริษัทไม่มีความเสี่ยงในด้านนี้ บริษัทดำเนินธุรกิจด้านการให้บริการ
มีการบริหารจัดการให้เกิดความปลอดภัยกับผู้ใช้เส้นทางบนท้องถนน อาทิ การใช้ระบบ GPS
การจำกัดความเร็วในการขับขี่ของรถรับ-ส่งนักเรียน และรถโดยสาร ไม่ประจำทาง
รวมถึงการตรวจวัดแอลกอฮอล์ก่อนเข้าปฎิบัติงานทุกวัน

4. ทรัพย์สินที่ใช้ในการประกอบธุรกิจ

4.1 ทรัพย์สินหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจ ณ วันที่ 31 ธันวาคม 2558 มีดังนี้

+--------------------------------+-------+-----+---------------------+
| ประเภท/ลักษณะทรัพย์สิน             | ลัก    | ม   | ภาระผูกพัน            |
|                                | ษณะกร | ูลค่า |                     |
|                                | รมสิทธิ์ |     |                     |
|                                |       | (ล  |                     |
|                                |       | ้านบ |                     |
|                                |       | าท) |                     |
+--------------------------------+-------+-----+---------------------+
| บริษัทและบริษัทย่อย                 |       |     |                     |
+--------------------------------+-------+-----+---------------------+
| 1. พื้นที่เช่าใช้ประกอบธุรกิจ มีดังนี้ :-  | สัญ    | 5   | -ไม่มี-               |
|                                | ญาเช่า | .32 |                     |
| 1.  อาคารสำนักงาน ที่ตั้งเลขที่ 1     |       |     |                     |
|     ซอยพรีเมียร์ 2                | PIL   | 1   |                     |
|                                |       | .98 |                     |
| ถนนศรีนครินทร์ แขวงหนองบอน        | PB    |     |                     |
| เขตประเวศ กรุงเทพฯ              |       | 0   |                     |
|                                | PIL   | .42 |                     |
|  (พื้นที่เช่ารวม 336.28 ตารางเมตร  |       |     |                     |
| สัญญาเช่าระยะเวลายาว 3 ปี         | PIL   | 3   |                     |
|                                |       | .48 |                     |
| ตั้งแต่ 1 มิถุนายน 2558 ถึง 31       |       |     |                     |
| พฤษภาคม 2561 )                 |       |     |                     |
|                                |       |     |                     |
|  (พื้นที่เช่ารวม 124.70 ตารางเมตร  |       |     |                     |
| สัญญาเช่าระยะเวลายาว 3 ปี         |       |     |                     |
|                                |       |     |                     |
| ตั้งแต่ 1 มีนาคม 2558 ถึง 28        |       |     |                     |
| กุมภาพันธ์ 2561 )                 |       |     |                     |
|                                |       |     |                     |
| 2.  อาคารสำนักงานชั้นเดียว         |       |     |                     |
|     ที่ตั้งสำนักงานที่จังหวัดชลบุรี       |       |     |                     |
|                                |       |     |                     |
| เลขที่ 14/1 หมู่ที่ 4 ตำบล /         |       |     |                     |
| อำเภอบางละมุง จังหวัดชลบุรี         |       |     |                     |
|                                |       |     |                     |
| (พื้นที่เช่า 1 ไร่                   |       |     |                     |
| สัญญาเช่าระยะเวลายาว 3 ปี ตั้งแต่ 1  |       |     |                     |
| มิถุนายน 2556 ถึง 31 พฤษภาคม 2559 |       |     |                     |
| )                              |       |     |                     |
|                                |       |     |                     |
| 1.3 อาคารสำนักงาน               |       |     |                     |
| โครงการเมโทรไลฟ์ ปาร์ค           |       |     |                     |
|                                |       |     |                     |
| เลขที่ 888, 888/1-5 ถนนพระราม 9  |       |     |                     |
| แขวงบางกะปิ เขตห้วยขวาง กรุงเทพฯ  |       |     |                     |
| (พื้นที่เช่า 1,932 ตารางเมตร        |       |     |                     |
| สัญญาเช่า 5 เดือน                 |       |     |                     |
|                                |       |     |                     |
| ( 1 กันยายน 2558 ถึง 31 มกราคม   |       |     |                     |
| 2559)                          |       |     |                     |
+--------------------------------+-------+-----+---------------------+
| 2. รถยนต์สำหรับให้เช่า รวม 2,305   | เป็นเ  | 1,  | เป็น                 |
| คัน                             | จ้าของ | 514 | รถยนต์ภายใต้สัญญาเช่าซื้อ |
|                                |       | .45 | / ลิสซิ่ง              |
|                                | PIL   |     | และเป็นหลักประกันเงินกู้  |
|                                |       |     | ระยะเวลายาว         |
|                                |       |     |                     |
|                                |       |     | 3-5 ปี 1,364.95      |
|                                |       |     | ล้านบาท              |
+--------------------------------+-------+-----+---------------------+
| 3. อุปกรณ์คอมพิวเตอร์สำหรับให้เช่า    | เป็นเ  | 22  | -ไม่มี-               |
| รวม 1,020 เครื่อง                | จ้าของ | .08 |                     |
|                                |       |     |                     |
|                                | PC    |     |                     |
|                                | (     |     |                     |
|                                | 2000) |     |                     |
+--------------------------------+-------+-----+---------------------+

ทรัพย์สินไม่มีตัวตนที่สำคัญในการประกอบธุรกิจ

บริษัทและบริษัทย่อยมีเครื่องหมายการค้าที่กรมทรัพย์สินทางปัญญา
กระทรวงพาณิชย์รับจดทะเบียนไว้แล้ว 8 เครื่องหมาย
ครอบคลุมธุรกิจและผลิตภัณฑ์ที่ดำเนินการได้ทุกประเภท โดยมีเครื่องหมายที่สำคัญคือ
เครื่องหมายบริการ PIL ประเภทบริการ (จำพวก 39 การบริการให้เช่ารถ)
เลขทะเบียนและเลขที่คำขอ บ 11468/405162 เพื่อใช้ในธุรกิจการบริการ ให้เช่ารถ

การจดทะเบียนเครื่องหมายการค้ามีอายุ 10 ปี นับแต่วันที่จดทะเบียน และอาจต่ออายุได้ทุกๆ 10 ปี
ซึ่งที่ผ่านมาบริษัทและบริษัทย่อยได้ทำการต่ออายุมาโดยตลอด

             4.2        เรื่องนโยบายการลงทุนของทุกบริษัท เป็นดังนี้

                   นอกจากธุรกิจปัจจุบัน บริษัทยังไม่มีนโยบายจะลงทุนในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2558 บริษัทและบริษัทย่อยไม่มีข้อพิพาททางกฎหมาย
ที่ก่อให้เกิดผลเสียหายต่อบริษัทและ บริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ เอ็นเตอร์ไพรซ์ จำกัด (มหาชน) : เลขทะเบียนบริษัท 0107536001150

ประเภทธุรกิจ : ดำเนินธุรกิจด้านการลงทุนในธุรกิจบริการทางการเงิน ได้แก่

ธุรกิจการบริการรถเช่าเพื่อการดำเนินงาน (Operating Lease)

ธุรกิจนายหน้าประกันวินาศภัย ธุรกิจการให้บริการสินเชื่อเพื่อ

ธุรกิจต่างๆ และธุรกิจการให้บริการจัดการสินเชื่อ

ที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1550

โทรสาร : 0-2398-1188

Homepage : www.pe.premier.co.th

ทุนจดทะเบียน : 1,612,152,709 บาท
จำนวนหุ้นสามัญที่ออกจำหน่ายแล้ว : 800,000,000 หุ้น

งานเลขานุการบริษัท:-

โทรศัพท์ : 0-2301-1569

โทรสาร : 0-2748-2063

E-mail : teerapol@pfc.premier.co.th

นักลงทุนสัมพันธ์:-

โทรศัพท์ : 0-2301-1550

โทรสาร : 0-2398-1188

E-mail : ircontact@premier-pe.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

1) บริษัท พรีเมียร์ แคปปิตอล (2000) จำกัด : เลขทะเบียนบริษัท 0105543016793

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : 0-2301-2098

ประเภทธุรกิจ : ธุรกิจให้บริการสินเชื่อเพื่อธุรกิจต่างๆ

ทุนจดทะเบียน : 230,000,000 บาท

จำนวนหุ้นสามัญที่ออกจำหน่ายแล้ว : 2,300,000 หุ้น

จำนวนหุ้นสามัญที่บริษัทถืออยู่ : 2,299,996 หุ้น

2) บริษัท พรีเมียร์ อินเตอร์ ลิซซิ่ง จำกัด : เลขทะเบียนบริษัท 0105529047547

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1900

โทรสาร : 0-2301-1927

ประเภทธุรกิจ : ให้บริการรถเช่าเพื่อการดำเนินงาน (Operating Lease)

ทุนจดทะเบียน : 320,000,000 บาท

จำนวนหุ้นสามัญที่ออกจำหน่ายแล้ว : 64,000,000 หุ้น

จำนวนหุ้นสามัญที่ถือโดย : 63,999,998 หุ้น

บจ. พรีเมียร์ แคปปิตอล (2000)

  3) บริษัท พรีเมียร์โบรคเคอร์เรจ จำกัด : เลขทะเบียนบริษัท 0845527000059

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
เขตประเวศ

กรุงเทพมหานคร 10250

โทรศัพท์ : 0-2301-1274 - 1281

โทรสาร : 0-2399-1055

ประเภทธุรกิจ : นายหน้าประกันวินาศภัย

ทุนจดทะเบียน : 7,000,000 บาท

จำนวนหุ้นสามัญที่ออกจำหน่ายแล้ว : 70,000 หุ้น

จำนวนหุ้นสามัญที่ถือโดย : 69,994 หุ้น

บจ. พรีเมียร์ แคปปิตอล (2000)

4) บริษัท พรีเมียร์ แอลเอ็มเอส จำกัด : เลขทะเบียนบริษัท 0105541011662

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : 0-2301-2098

ประเภทธุรกิจ : บริการจัดการสินเชื่อ

ทุนจดทะเบียน : 1,000,000 บาท

จำนวนหุ้นสามัญที่ออกจำหน่ายแล้ว : 10,000 หุ้น

จำนวนหุ้นสามัญที่ถือโดย : 9,994 หุ้น

บจ. พรีเมียร์ แคปปิตอล (2000)

6.2 ข้อมูลบุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

โทรศัพท์ 0-2009-9378-89 โทรสาร 0-2009-9476 Call center 0-2009-9999

Website : http://www.set.or.th/tsd

E-mail : TSDCallCenter@set.or.th

2) ตัวแทนผู้ถือหุ้นกู้

บริษัท ไม่มี ตัวแทนผู้ถือหุ้นกู้

3) ผู้สอบบัญชี

นางชลรส สันติอัศวราภรณ์ ผู้สอบบัญชีรับอนุญาตเลขที่ 4523 หรือ

นางสาวทิพวัลย์ นานานุวัฒน์ ผู้สอบบัญชีรับอนุญาตเลขที่ 3459 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน อีวาย จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ คลองเตย
กรุงเทพมหานคร 10110

โทรศัพท์ 0-2264-0777, 0-2261-9190 โทรสาร 0-2264-0789-90, 0-2661-9192

4) ที่ปรึกษาทางการเงิน

บริษัท ไม่มี ที่ปรึกษาทางการเงิน

5) ที่ปรึกษากฎหมาย

บริษัท ไม่มี ทีปรึกษากฎหมาย

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ กรุงเทพมหานคร 10250

โทร. 0-2301-1000

โทรสาร. 0-2398-1188